paragraph_text: Oconee, pleme američkih Indijanaca porodice Muskhogean s rijeke Oconee u Georgiji, srodni grupama Atsik-hata ili Hitchiti govornika koja uključuje plemena Hitchiti, Okmulgee, Oconee, Sawokli, Tamathli, Mikasuki i Chiaha. Rani dokumenti spominju dvije Oconee grupe, koje su po svoj prilici srodne. Jedna je obitavala na obali Georgije a kasnije su se uputili u zemlju Apalachee Indijanaca gdje su se otopili među njima prijwe kraja 17. stoljeća. Druga grupa živjela je duž rijeke Oconee. Negdje 1685. Ova druga grupa nalazi se na rijeci Chattahoochee odakle sele na Rock Landing. Godine 1716. prelaze na istočnu obalu Chattahoocheeja u okrugu Stewart (Georgia), a nekoliko godina kasnije na Alachua Plains, na područje sadašnjeg okruga Alachua na Floridi, gdje će učestvovat u stvaranju jezgre Seminola. Na Floridi ostaju do kraja seminolskih ratova, odakle će većina biti preseljeni u Oklahomu, i izgubiti svoj identitet kao posebno pleme.